  సవ్యసాచి వారించే ప్రయత్నం చేయబోయినా అవకాశమివ్వలేదు వశిష్ట. "నేను మాట్లాడుతున్నది అసిస్టెంట్ కమీషనరాఫ్ పోలీసుగా కాదు- ఈ దేశంలోని ఓ పౌరుడిగా... కాబట్టే మీరు తీసుకునే ఏ చర్యకయినా సిద్దపడి - అవసరమైతే ఎట్ ద కాస్టాఫ్ మై జాబ్ - నేను రియాక్టవుతున్నాను. ప్రజలూ, పత్రికలూ అవహేళనగా మన డిపార్టుమెంటుని నిందించటానికి ఈ ధనంజయలాంటి వ్యక్తులే కారణమైతే అలాంటి రోగ్స్ ని శిక్షించి మీ పరువు నిలుపుకోమని రిక్వెస్ట్ చేస్తున్నాను"
 
 తన ఉక్రోషాన్ని వెళ్ళగక్కిన వశిష్ట అంతటితో ఆగలేదు- ఆవేశంగా సెల్ తెరిచి ఆశ్రితని బయటికి తీసుకొచ్చాడు. "సారీ సర్.... నిన్న రాత్రి తొమ్మిది గంటలకి ఆశ్రితని ఓ నేరం దృష్ట్యా అరెస్ట్ చేసినట్టు ధనంజయ కథనం. కాని రాత్రి ఎనిమిదిన్నర నుంచి పది గంటలదాకా ఆమె నాతో వుంది. కాబట్టి నా వ్యక్తిగత పూచీకత్తుమీద ఆశ్రితని నిర్దోషిగా విడుదల చేస్తున్నాను."
 
 సవ్యసాచి మొహం కత్తివేటుకి నెత్తురుచుక్క లేనట్టుగా పాలిపోయింది. ఇంతసేపూ అందరిముందూ తనను నిలదీసిన వశిష్ట మాటల కన్నా ఆశ్రితని తన కళ్ళముందే బయటికి తీసుకువెళ్ళడం అవమానకరమనిపించినా తేలుకుట్టిన దొంగలా నిలబడిపోయాడు.
 
 "వెళ్ళేముందు ఒక్కమాట..." వశిష్ట మొండిగా అన్నాడు సవ్యసాచిని చూస్తూ "ఒక పోలీసాఫీసరుగా నాకున్న పరిధిలో ధనంజయని ఏమీ చేయలేక వదిలిపెట్టానూ అంటే కారణం మీ జోక్యం... ఇప్పుడు బాల్ మీ కోర్టులో వుంది కాబట్టి నిర్ణయం మీకే వదిలిపెడుతున్నాను."
 
 అతడి మాటలు ఒక సత్యాన్ని వ్యక్తం చేస్తున్నట్టు కాక హెచ్చరికలా అనిపించాయి.
 
 ఆశ్రిత వశిష్టని అంతగా ప్రభావితం చేసిందా లేక వశిష్ట న్యాయం పక్క నిలబడి అలా మాట్లాడుతున్నాడా... ఇప్పుడేం చేయాలి? వశిష్ట చేసిన దానితో బయట పత్రికలవాళ్ళ ముందు తన పరువు పోతుంది.
 
 "ఆగు" అన్నాడు సవ్యసాచి వశిష్టని చూస్తూ "నీ పరిధిలో నువ్వేమీ చేయలేకపోయినా జరిగింది అర్ధం చేసుకున్న నేను ధనంజయని నేరస్థుడిగా భావించి సస్పెండ్ చేస్తున్నాను."
 
 ధనంజయ మొహంలోని భావాలమాట ఎలా వున్నా ముందు రియాక్టయింది ఆశ్రిత... అందరూ అవాక్కయి చూస్తుంటే నెమ్మదిగా చేతులు పైకెత్తి చప్పట్లు కొట్టింది "గ్రేట్"
 
 "అవినీతిని నేను సహించను" సవ్యసాచి అవమానభారంతో కంపించి పోతున్నాడు.
 
 "వండర్ ఫుల్" ఆశ్రిత ఎగతాళిగా అంది మరోసారి.
 
 "ఇంతటితో నేనూరుకొను....డిటైల్డ్ గా ఎంక్వయిరీ చేస్తాను."
 
 వశిష్ట ఉత్సాహంగా బయటికి నడుస్తుంటే ఆశ్రిత అనుసరించలేదు. సవ్యసాచిని సమీపించింది.
 
 సాధ్యమయినంత నెమ్మదిగా అంది "పాపం....ఓడిపోయారు కదూ."
 
 దూరంగా నిలబడి వున్న మిగతా పోలీసాఫీసర్స్ ని క్షణం చూసి ఆశ్రిత వైపు దృష్టిని మరల్చిన సవ్యసాచి అన్నాడు "తెలివిగా నా కొడుకుని అడ్డం పెట్టుకుని బ్రతికిపోయావ్."
 
 "దటీజ్ ఆశ్రిత" నవ్వింది నిశ్చలంగా "అయినా మీ అబ్బాయి పేరు వశిష్ట అని కాక రాముడూ అని పెట్టాల్సింది.... తండ్రికి తగ్గ తనయుడయి మీ కోరిక తీర్చేవాడు".
 
 "నీ పేరు కూడా అరుంధతి అయితే బాగుండేది."
 
 "అలా అయితేనేను వశిష్టకి వరసైపోనూ..."
 
 "సరసన నిలబడినంత మాత్రాన వరసైపోరు ఆశ్రితా... వశిష్టకి కాబోయే భార్య శ్వేత మాత్రమే."
 
 "కాబోయే తప్ప ఇప్పటికింకా కాలేదుగా" అంది.
 
 "ఏం...కాకుండా చేయగలననుకుంటున్నావా?"
 
 "ఇంతటితో ఆశ్రిత ఆగిపోదు సవ్యసాచీ.... ఇంకా చాలా చాలా చేయబోతూంది. మీరే చూస్తారుగా" అంతసేపూ రహస్యంలా మాట్లాడిన ఆశ్రిత వున్నట్టుండీ అందరికీ వినిపించేట్టు గొంతు స్థాయిని పెంచింది. "థేంక్యూసర్.... నిజాయితీగల గొప్ప పోలీసు అధికారి అనిపించుకున్నారు" క్షణం ఆగి "మీరు కూడా.... ప్రతి క్షణమూ నాలాంటి పీడితులకి మీరూ, మీ అబ్బాయి ఇలా ఆసరా కాగలరని నమ్ముతూ శలవు తీసుకుంటున్నాను" అంటూ నడిచింది.
 
 బయట పత్రికా విలేఖర్లు ఆశ్రితని, వశిష్టని అభినందనలతో ముంచెత్తుతుంటే వశిష్ట జీపెక్కింది ఆశ్రిత.
 
 దూరంగా కిటికీలోనుంచి చూస్తున్న సవ్యసాచి స్థాణువైపోయాడు ఆశ్చర్యంతో.
 
 మూడు దశాభ్దాల పోలీసు అనుభవంలో చాలా దారుణాల్ని సునాయాసంగా చేయడమేగాక ఎదురులేని వ్యక్తిలా బ్రతికిన సవ్యసాచి ఇక్కడ ఓ పిల్లకాకి అనుకుంటున్న ఆశ్రిత తొలిసారి కొట్టిన దేబబ్కి బలంగానే కదిలాడు. అదికాదు ఆ క్షణంలో అతడు ఆలోచిస్తున్నది..... తనమీద అపారమైన నమ్మకంగల వశిష్ట ఈ సంఘటనతో తనను అనుమానిస్తే... కాదు వశిష్టని ఆశ్రిత ఆ దారికి మళ్లిస్తే...
 
 సవ్యసాచి ఇలా ఆలోచించటానికి కారణం ఒక్కటే....
 
 ప్రతి సూర్యాస్తమయం ఓ రోజు గడిచిన సాక్ష్యాన్ని మాత్రమేకాక మనిషి ఆయుష్షులో ఓ రోజు తరిగిన నిజాన్నీ గుర్తుచేస్తుంది. ఇప్పుడు జరిగిన సంఘటన తను పేర్చుకున్న నమ్మకాల వయసులో ఓ రోజు తరిగిన నిజానికి రుజువో లేక పెరిగిన అనుభవానికి సంకేతమో అతడికి వెంటనే స్ఫురించలేదు.
 
 నిజమే ఆశ్రిత సామాన్యురాలు కాదు.
 
 మామూలుగా తెలివిగల ఆడపిల్ల అయ్యుంటే రాత్రి ధనంజయ అరెస్టు చేయగానే అంతసేపూ తాను వశిష్టతో వున్న నిజాన్ని ధనంజయకి తెలియచెప్పేది. లేదూ వశిష్టకి ఫోన్ చేసి జరిగింది చెప్పేది....అలాంటిదేమీ చేయలేదూ అంటే ఇలా జరిగే అవకాశాన్ని ఆమె ప్రెడిక్ట్ చేయడమేగా...
 
 జీపులో వశిష్టతోబాటు వెళ్తున్న ఆశ్రితని చూస్తూ అనుకున్నాడు.....ఇది పిచ్చుక కాదు...బ్రహ్మాస్త్రం సంధించాల్సిన ప్రమాదకరమయిన ప్రాణి...
 
 అంతే... మరో అసాధారణమైన పథకానికి అంకురార్పణలా ఆలోచించాడు ఏం చేయాలో...
 
   * * *
 
 "థేంక్స్!" అంది ఆశ్రిత ఇంటిముందు జీపుని ఆపిన వశిష్టని చూస్తూ.
 
 "దేనికి" అన్నాడతను.
 
 "నా కోసం చాలా శ్రమ తీసుకున్నారుగా..."వీధి జనం అంతా ఉత్సుకతగా తమని గమనిస్తుంటే బిడియంగా అనిపించిందేమో "లోపలికి రండి"
  savyasachi vaarinche prayatnam cheyaboina avakaasamivvaledu vashishta. "nenu maatlaadutunnadi assistent kamishanaraf poliisugaa kaadu- ee desamloni oo pourudigaa... kabatte meeru teesukune e charyakayina siddapadi - avasaramaite ett da castaff mai jab - nenu riyaaktavutunnaanu. prajaluu, patrikaluu avahelanagaa mana departumentuni nindinchataaniki ee dhananjayalanti vyaktule kaaranamaite alanti rogs ni sikshinchi mee paruvu nilupukomani reckwest chestunnanu"
 
 tana ukroshaanni vellagakkina vashishta antatitho aagaledu- aavesamgaa sel terichi aashritani bayatiki teesukochaadu. "saarii sar.... ninna raatri tommidi gantalaki aashritani oo neram drishtya arest chesinattu dhananjaya kathanam. kaani raatri enimidinnara nunchi padi gantaladaka aame naatho vundi. kabatti naa vyaktigata poocheekattumeeda aashritani nirdoshigaa vidudala chestunnanu."
 
 savyasachi moham kattivetuki netturuchukka lenattugaa paalipoyindi. intasepuu andarimunduu tananu niladeesina vashishta maatala kanna aashritani tana kallamunde bayatiki teesukuvelladam avamaanakaramanipinchinaa telukuttina dongalaa nilabadipoyadu.
 
 "vellemundu okkamata..." vashishta mondigaa annadu savyasachini chustuu "oka policaphysiruga naakunna paridhilo dhananjayani emi cheyaleka vadilipettaanuu ante kaaranam mee jokyam... ippudu bal mee kortulo vundi kabatti nirnayam meeke vadilipedutunnaanu."
 
 atadi maatalu oka satyaanni vyaktam chestunnattu kaaka hecharikala anipinchaayi.
 
 aashrita vasishtani antagaa prabhaavitam chesinda leka vashishta nyaayam pakka nilabadi alaa matladutunnada... ippudem cheyali? vashishta chesina daanitho bayata patrikalavalla mundu tana paruvu potundi.
 
 "aagu" annadu savyasachi vasishtani chustuu "nee paridhilo nuvvemi cheyalekapoyina jarigindi ardham chesukunna nenu dhananjayani nerasthudigaa bhavinchi suspend chestunnanu."
 
 dhananjaya mohamloni bhavalamata ela vunna mundu riaktayindi aashrita... andaruu avaakkayi chustunte nemmadigaa chetulu paiketti chappatlu kottindi "grate"
 
 "avineetini nenu sahinchanu" savyasachi avamaanabhaaramtho kampinchi potunnadu.
 
 "wander ful" aashrita egataaligaa andi marosari.
 
 "intatitoe nenurukonu....detiled gaa enkvairy chestaanu."
 
 vashishta utsaahamgaa bayatiki nadustunte aashrita anusarinchaledu. savyasachini sameepinchindi.
 
 saadhyamayinanta nemmadigaa andi "paapam....odipoyaaru kadhuu."
 
 dooramgaa nilabadi vunna migata policaphicers ni kshanam chusi aashrita vaipu drushtini maralchina savyasachi annadu "telivigaa naa kodukuni addam pettukuni bratikipoyav."
 
 "dateej aashrita" navvindi nischalamgaa "aina mee abbai paeru vashishta ani kaaka ramudu ani pettalsindi.... tandriki tagga tanayudayi mee korika teerchevaadu".
 
 "nee paeru kuudaa arundhati ayithe bagundedi."
 
 "alaa ayitenenu vashishtaki varasaiponuu..."
 
 "sarasana nilabadinanta maatraana varasaiporu aashrita... vashishtaki kaboye bharya shwetha matrame."
 
 "kaboye tappa ippatikinka kaaledugaa" andi.
 
 "yem...kakunda cheyagalananukuntunnava?"
 
 "intatitoe aashrita aagipodu savyasachi.... inka chala chala cheyabotundi. meere chustaarugaa" antasepuu rahasyamla matladina aashrita vunnattundii andarikee vinipinchettu gontu sthaayini penchindi. "thankyusar.... nijaayiteegala goppa polisu adhikari anipinchukunnaaru" kshanam aagi "meeru kuudaa.... prati kshanamuu nalanti peeditulaki meeroo, mee abbai ilaa asara kagalarani nammutuu salavu teesukuntunnaanu" antuu nadichindi.
 
 bayata patrika vilekharlu aashritani, vasishtani abhinandanalatho munchettutunte vashishta jeepekkindi aashrita.
 
 dooramgaa kitikeeloonunchi chustunna savyasachi sthaanuvaipoyaadu aascharyamtho.
 
 moodu dasaabhdaala polisu anubhavamlo chala daarunaalni sunayasanga cheyadamegaka eduruleni vyaktila bratikina savyasachi ikkada oo pillakaki anukuntunna aashrita tolisari kottina debabki balangaane kadilaadu. adikaadu aa kshanamlo atadu aalochistunnadi..... tanameeda apaaramaina nammakangala vashishta ee sanghatanatho tananu anumaniste... kaadu vasishtani aashrita aa daariki malliste...
 
 savyasachi ilaa aalochinchataaniki kaaranam okkate....
 
 prati suuryaastamayam oo roju gadichina saakshyaanni matramekaka manishi aayushshulo oo roju tarigina nijaannii gurtuchestundi. ippudu jarigina sanghatana tanu perchukunna nammakaala vayasulo oo roju tarigina nijaaniki rujuvo leka perigina anubhavaaniki sanketamo atadiki ventane sphurinchaledu.
 
 nijame aashrita saamaanyuraalu kaadu.
 
 maamuulugaa telivigala aadapilla ayyunte raatri dhananjaya arestu cheyagaane antasepuu taanu vashishtatho vunna nijaanni dhananjayaki teliyacheppedi. ledhoo vashishtaki fon chesi jarigindi cheppedi....alantidemi cheyaleduu ante ilaa jarige avakaasaanni aame predict cheyadamega...
 
 jeepulo vasishtatobaatu veltunna aashritani chustuu anukunnadu.....idhi picchuka kaadu...brahmastram sandhinchaalsina pramaadakaramayina praani...
 
 anthe... maro asaadhaaranamaina pathakaaniki ankuraarpanalaa aalochinchaadu yem cheyalo...
 
   * * *
 
 "thanks!" andi aashrita intimundu jeepuni aapina vasishtani chustuu.
 
 "deniki" annaadatanu.
 
 "naa kosam chala shrama teesukunnaarugaa..."veedhi janam antaa utsukatagaa tamani gamanistunte bidiyamgaa anipinchindemo "lopaliki randi"